《元旦试笔》
明代·储巏

桃符题罢一传觞，却笑衰颜借酒光。人日草堂还得句，春风燕寝自凝香。

随阳候雁多成字，献岁寒梅已作行。满眼阳和开物象，海隅无地着冰霜。

作者简介：（1457—1513）明扬州府泰州人，字静夫，号柴墟。成化二十年进士。授南京吏部考功主事，改郎中。历太仆卿、左佥都御史、户部侍郎，所至宿弊尽革。愤刘瑾所为，引疾求去，后起为吏部左侍郎，卒于官。博通古今，工诗文，淳行清修，好推引知名士。嘉靖初赐谥文懿。有《柴墟集》。